text: ১৮ ক্রিকেটারের করোনা পরীক্ষা | Suprobhat Bangladesh
  হোম খেলা ১৮ ক্রিকেটারের করোনা পরীক্ষা
  শ্রীলঙ্কা সফরের জন্য জিও (সরকারি আদেশ) প্রাপ্ত ২৭ জন ক্রিকেটারের কোভিড-১৯ পরীক্ষা করবে বাংলাদেশ ক্রিকেট বোর্ড (বিসিবি)। শুক্রবার থেকে শুরু হয়েছে পরীক্ষা। প্রথম দিন ১৮ জন ক্রিকেটারের করোনা পরীক্ষা করা হয়েছে। শ্রীলঙ্কা সফর এখনো অনিশ্চিত। কিন্তু অনিশ্চিয়তার মাঝেও নিজেদের পক্ষ থেকে প্রস্তুতি সেড়ে রাখছে বাংলাদেশ। বৃহস্পতিবার বিসিবির ক্রিকেট অপারেশন্স চেয়ারম্যান আকরাম খান বলেছিলেন, 'আমরা আমাদের প্রস্তুতি নিতে চাই।'
  আর শ্রীলঙ্কার শর্ত হলো, সফরে আসলে বাংলাদেশের খেলোয়াড়-অফিসিয়ালদের হোটেলে ১৪ দিনের কোয়ারেন্টাইনে থাকতে হবে এবং এসময় হোটেলের রুম থেকে বের হতে পারবেন না তারা। ২৭ সেপ্টেম্বর শ্রীলঙ্কা সফরের জন্য দেশ ছাড়ার আগে ২৪ সেপ্টেম্বর আবারো করোনা পরীক্ষা করা হবে খেলোয়াড়দের। আগামী ২৪ অক্টোবর থেকে প্রথম টেস্ট শুরু হওয়ার কথা। খবর : ঢাকাটাইমস'র।